Lav et referat af nedenstående tekst:

Tekst:
Det er en enig domsmandsret, der har dømt den 57-årige mand. Dermed er han fundet skyldig i voldtægt, vold og mishandling mod de tre børn, heraf den ene, hans egen biologiske søn, mens han i en årrække har voldtaget og systematisk udsat sin steddatter, siden hun var syv år, for seksuelle overgreb. Ud over dommen på syv år, skal manden betale 125.000 kroner i erstatning til pigen og 10.000 kroner til hver af drengene. Den 57-årig mand har under hele sagen nægtet sig skyldig, og han anker dommen til landsretten. Anklageren havde på forhånd sagt, at han ville gå efter mindst otte års fængsel, mens forsvareren derimod i sin procedure slog på flere elementer i børnenes forklaringer. Blandt andet mente han, at den 57-åriges steddatter havde den typiske profil på en pige, som kunne finde på at opdigte en voldtægt. I løbet af sagen er det kommet frem, at pigen klarede sig dårligt i skolen og ofte blev mobbet. Derfor var det forsvarerens opfattelse, at pigen nemt kunne have opdigtet de seksuelle overgreb for at få opmærksomhed. I det hele taget gav forsvareren udtryk for, at han savner flere detaljer omkring de påståede voldtægter og finder flere af børnenes forklaringer utroværdige. Forsvareren mente derfor, at den 57-årige mand skulle frifindes for alle anklager. Men retten har altså nu fundet, at børnenes forklaringer er troværdige. I strafudmålingen lægges der blandt andet vægt på børnenes alder og grovheden af overgrebene.

Referat:
Den 57-årige mand, der var tiltalt for sexmisbrug mod sin steddatter samt vold mod to andre børn, er blevet idømt syv års fængsel. Han nægter sig skyldig og har straks anket dommen.